CELEX: 62008CN0336
Language: el
Date: 2008-07-18 00:00:00
Title: Υπόθεση C-336/08: Αίτηση για την έκδοση προδικαστικής αποφάσεως, την οποία υπέβαλε το Landessozialgericht Berlin-Brandenburg (Γερμανία) στις 18 Ιουλίου 2008 — Christel Reinke κατά AOK Berlin

11.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/7
            
         Αίτηση για την έκδοση προδικαστικής αποφάσεως, την οποία υπέβαλε το Landessozialgericht Berlin-Brandenburg (Γερμανία) στις 18 Ιουλίου 2008 — Christel Reinke κατά AOK Berlin
   (Υπόθεση C-336/08)
   (2008/C 260/10)
   Γλώσσα διαδικασίας: η γερμανική
   Αιτούν δικαστήριο
   Landessozialgericht Berlin-Brandenburg
   Διάδικοι στην υπόθεση της κύριας δίκης
   
      Εφεσείουσα: Christel Reinke
   
      Εφεσίβλητο: AOK Berlin
   Προδικαστικά ερωτήματα
   
               1)
            
            
               Περιλαμβάνει η αξίωση αποδόσεως εξόδων κατά το άρθρο 34, παράγραφοι 4 και 5, του κανονισμού (ΕΟΚ) 574/72 (1) και τα έξοδα τα οποία προκλήθηκαν από την επείγουσα νοσηλεία δικαιούχου συντάξεως, ο οποίος δικαιούται τις παροχές του άρθρου 31 του κανονισμού (ΕΟΚ) 1408/71, σε ιδιωτικό θεραπευτήριο του τόπου διαμονής του, εάν το αρμόδιο νοσοκομείο αρνήθηκε τη νοσηλεία ως παροχή σε είδος λόγω υπερπληρότητας;
            
         
               2)
            
            
               Μπορεί η απόδοση εξόδων να περιοριστεί στις ισχύουσες κλίμακες αποδόσεως κατά το άρθρο 34, παράγραφος 4, του κανονισμού (ΕΟΚ) 574/72, εάν η πληρωμή της παροχής σε είδος των νοσοκομείων από τον αρμόδιο φορέα δεν πραγματοποιείται γενικά και αφηρημένα βάσει κλιμάκων, αλλά ρυθμίζεται ατομικά βάσει συμβάσεως και επιπλέον, κατά το εθνικό δίκαιο, δεν προβλέπεται ότι οι παροχές σε είδος περιορίζονται μόνο στη νοσηλεία σε ορισμένα νοσοκομεία;
            
         
               3)
            
            
               Συμβιβάζεται προς τα άρθρα 49 ΕΚ και 50 ΕΚ καθώς και προς το άρθρο 18 ΕΚ η εθνική διάταξη κατά την οποία η απόδοση των δαπανών περιθάλψεως σε ιδιωτικό θεραπευτήριο εντός άλλου κράτους μέλους της ΕΕ αποκλείεται ακόμη και στην περίπτωση επείγουσας νοσηλείας;
            
         
      (1)  Κανονισμός (ΕΟΚ) 574/72 του Συμβουλίου, της 21ης Μαρτίου 1972, περί του τρόπου εφαρμογής του κανονισμού (ΕΟΚ) 1408/71 περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (EE ειδ. έκδ. 05/001, σ. 138).